Akti

Επίδειξη και Μάθημα Παραδοσιακών Χορών
2024-01-13 18:30 - 20:00 (Europe/Zurich) | Usine à Gaz, Rue César Soulié 1, Nyon, Vaud, 1260, Switzerland
Στο πλαίσιο των εκδηλώσεων με την επωνυμία Temps Fort Grec που οργανώνει το Usine à Gaz στη Νυον, ο συλλογός μας οργανώνει μια επίδειξη ακολουθούμενη από ένα μάθημα παραδοσιακών χορών.
Η συμμετοχή είναι δωρεάν, αλλά οι ενδιαφερόμενοι παρακαλούνται να εγγραφούν εκ των προτέρων ακολουθώντας τον παρακάτω σύνδεσμο (θα τηρηθεί σειρά προτεραιτότητας λόγω περιορισμένου αριθμού θέσεων).

Χριστουγεννιάτικη Γιορτή
2023-12-17 11:00 - 14:00 | Théâtre de Marens, Route du Stand 5, Nyon, Vaud, 1260, Switzerland
Σας προσκαλούμε με χαρά στη Χριστουγεννιάτικη γιορτή που θα πραγματοποιηθεί μαζί με τον Κύκλο Ελληνικών Σπουδών την Κυριακή 17 Δεκεμβρίου 2023 στο Théâtre de Marens.

Μάθημα Παραδοσιακών Χορών
2023-12-10 16:30 - 18:30, 2023-11-26 16:30 - 18:30, 2023-11-12 16:30 - 18:30, 2023-10-29 16:30 - 18:30, 2023-10-08 17:30 - 19:30, 2023-09-24 17:30 - 19:30, 2023-05-29 18:00 - 19:30 | Maison de Quartier de la Redoute, Chemin de la Redoute 12, Nyon, 1260, Switzerland
Περισσότερες πληροφορίες: https://akti.ch/archives/860

Προβολή Ντοκιμαντέρ "Ο Καραγκιοζοπαίκτης της Νιόν"
2023-11-18 17:00 - 21:00 | Théâtre de Marens, Route du Stand 5, Nyon, Vaud, 1260, Switzerland
Με μεγάλη χαρά σας προσκαλούμε στην προβολή του ντοκιμαντέρ « Ο Καραγκιοζοπαίκτης της Νιόν »
(Ιρίνα Μπόικο, Ελλάδα, 2022, 74′, με γαλλικούς υπότιτλους)
Είσοδος δωρεάν, θα ακολουθήσει απεριτίφ μετά την προβολή
Προτεινόμενη ηλικία : 9 ετών και άνω
Παρουσία του πρωταγωνιστή Γιώργου Λατσού και της σκηνοθέτιδας Ιρίνα Μπόικο
Με την υποστήριξη της πολής της Nyon
Μπορείτε να δείτε το trailer εδώ.
Πληροφορίες (στα γαλλικά): Ο Καραγκιοζοπαίκτης της Νιόν
Αναλυτικό προγραμμα :
16:30 – Ανοιγμα αίθουσας
17:05 – Καλωσόρισμα από το σύλλογο “Ακτή”
17:15 – Προβολή του ντοκιμαντέρ « Ο Καραγκιοζοπαίκτης της Νιόν »
18:30 – Συζήτηση με τον πρωταγωνιστή και την σκηνοθέτιδα
19:00 – Απεριτίφ
20:30 – Τέλος εκδήλωσης

Πολυπολiτισμική Γιορτή της Gland 2023
2023-11-04 18:00 - 2023-11-05 01:00 | Salle Communale de Gland, Grand-Rue 38, Gland, Vaud, 1196, Switzerland
Το Σάββατο 4 Νοεμβρίου 2023, η Ακτή θα συμμετάσχει για πρώτη φορά στη Fête Multiculturelle που θα πραγματοποιηθεί στη Salle Communale της Gland!
Από τις 18:00 και μετά, θα μας βρείτε στο σταντ ελληνικών φαγητών, δίπλα στα σταντ με κουζίνες άλλων χωρών/περιοχών (Ελβετία, Ινδία, χώρες του Μαγκρέμπ).
Επίσης, στις 21:00, το χορευτικό του συλλόγου μας θα παρουσιάσει ένα σύντομο (30′) πρόγραμμα ελληνικών χορών, συνοδεία live μουσικής από το συγκρότημα O Sakaflias! Το πλήρες πρόγραμμα της βραδιάς βρίσκεται εδώ.
Tο μενού του σταντ της Ακτής γι’αυτή τη γιορτή θα είναι το παρακάτω:

Θα χαρούμε πολύ να σας συναντήσουμε σε αυτήν την ιδιαίτερη περίσταση!

Εθνογραφικό Εργαστήρι Χορών "DEBOUT" ("ΟΡΘΙΟΙ")
2023-09-16 13:00 - 16:00
Το εργαστήρι χορών “DEBOUT” (“ΟΡΘΙΟΙ”) σκοπεύει στην ανάδειξη αρμενικών, ελληνικών, ασσυριακών και κουρδικών χορών με τις ρίζες τους στη σημερινή περιοχή της Ανατολίας. Απειλούμενοι με εξαφάνιση, ειδικά λόγω του ιστορικού πλαισίου, αυτοί οι χοροί έχουν παραμείνει και εξακολουθούν να μεταδίδονται από γενιά σε γενιά.
100 χρόνια μετά την υπογραφή της Συνθήκης της Λωζάνης, η οποία σφράγισε τη μοίρα αυτών των λαών, η ιδέα είναι να συναντηθούν μέσα από ένα εργαστήρι που συνδυάζει ιστορία και πρακτική, φέρνοντας κοντά χορευτές από κάθε αναφερόμενη προέλευση, καθώς και ένα ευρύτερο κοινό όλων των ηλικιών, γύρω από μια συμμετοχική δραστηριότητα.
Αντιμέτωπο με επίκαιρα γεωπολιτικά ζητήματα, το εργαστήρι αυτό θα αποτελέσει επίσης μια ευκαιρία να μάθουμε περισσότερα για την προέλευση των χορών των σχετικών πολιτισμών και τον ρόλο που διαδραματίζει αυτή η τέχνη, χθες και σήμερα, για τη διατήρηση ενός λαού.
Ένα απεριτίφ με γαστρονομικές σπεσιαλιτέ κάθε εθνοτικής ομάδας θα προσφερθεί μετά το εργαστήρι.
Το εργαστήρι είναι δωρεάν, ανοιχτό σε όλους, για όλες τις ηλικίες και για όλα τα επίπεδα.
Η εκδήλωση αυτή εντάσσεται στο πλαίσιο των εορτασμών της εκατονταετηρίδας της Συνθήκης της Λωζάνης.
Εγγραφή:
https://rb.gy/t2zyl
Event facebook:
https://facebook.com/events/s/debout-danses-ethnographiques/2175338656009281/

Πικ-νικ στην Παραλία της Rolle
2023-09-03 11:00 - 17:00 | Plage de Rolle, Chem. de la Plage 4, Rolle, Vaud, 1180, Switzerland
Σας προσκαλούμε με χαρά σε ένα πικ-νικ την Κυριακή 3 Σεπτεμβρίου 2023 από τις 11:00 και εξής στην παραλία της Rolle.

Fête Interculturelle 2023
2023-06-25
Ο σύλλογος μας συμμετέχει στην 18η Fête de l’Interculturelle της Νυόν που θα πραγματοποιηθεί την Κυριακή 25 Ιουνίου 2023 στη Rive της Νυόν!
Από τις 11:30 και μετά, θα μας βρείτε στο σταντ ελληνικών φαγητών, δίπλα σε συλλόγους άλλων χωρών (Ιταλία, Πορτογαλία, Βραζιλία, Αλβανία/Κόσοβο).
Επίσης, στις 12:30, το χορευτικό του συλλόγου μας θα παρουσιάσει ένα σύντομο (20′) πρόγραμμα παραδοσιακών ελληνικών χορών.
Θα χαρούμε να σας συναντήσουμε σε αυτήν την ιδιαίτερη περίσταση!

Γιορτή για το τέλος της σχολικής χρονιάς
2023-06-24 11:00 - 13:30
Το Σάββατο 24 Ιουνίου 2023 και ώρα 11:00 θα γιορτάσουμε το τέλος της σχολικής χρονιάς σε μία γιορτή που θα πραγματοποιηθεί μαζί με το ελληνικό σχολείο Γενεύης, Νυόν και Λωζάνης στην αίθουσα της Paroisse St-Jacques (Av. du Léman 26, 1005 Lausanne).

Μαθήματα Παραδοσιακών Χορών
2023-06-18 18:00 - 19:30, 2023-06-04 18:00 - 19:30, 2023-05-14 18:00 - 19:30, 2023-04-30 18:00 - 19:30, 2023-03-26 17:00 - 18:30, 2023-03-12 17:00 - 18:30, 2023-02-26 17:00 - 18:30, 2023-01-29 17:00 - 18:30 and 1 more date | Maison de Quartier de la Redoute, Chemin de la Redoute 12, Nyon, 1260, Switzerland

Γενική Συνέλευση Ακτής 2023
2023-05-14 16:00 - 17:30 | Maison de Quartier de la Redoute, Chemin de la Redoute 12, Nyon, 1260, Switzerland
Η ετήσια γενική συνέλευση του Συλλόγου Ελλήνων και Φιλελλήνων της Περιοχής La Côte “Η Ακτή” θα πραγματοποιηθεί την Κυριακή 30 Απριλίου 2023 και ώρα 16:00 στο Maison de Quartier de la Redoute (Chemin de la Redoute 12, 1260 Nyon).

Και ζήσανε αυτοί καλά και εμείς καλύτερα...
2023-04-02 16:00 - 19:00 | Salle Communale de Nyon, Rue des Marchandises 4, Nyon, Vaud, 1260, Switzerland
Παράσταση με παραμύθια για μικρούς και μεγάλους και συναυλία ελληνικής μουσικής
Μέσω δύο παραμυθιών, η ελληνική μουσική ξεδιπλώνει τις μελωδίες και τους ρυθμούς της: μαδημένες χορδές, ανατολίτικοι ήχοι, συναρπαστικοί ρυθμοί… Στο βάθος, είναι το φως της Ελλάδας που βλέπουμε και ακούμε!
15:00 – Άνοιγμα εκδοτηρίων και καφετέριας
ΑΓΟΡΑ ΕΙΣΙΤΗΡΙΩΝ – περιορισμένος αριθμός εισιτηρίων διαθέσιμος επιτόπου (πληρωμή μόνο με μετρητά ή μέσω Twint).
Μεζέδες και κρασιά από την Ελλάδα θα είναι διαθέσιμα στην καφετέρια πριν και μετά από την παράσταση και τη συναυλία.
16:00 – Παράσταση « Και ζήσαμε εμείς καλά και αυτοί καλύτερα » (στα γαλλικά)
Η κομπανία « Un nuage en pantalon » σας προτείνει ένα ταξίδι στην Ελλάδα, γεμάτο χρώματα, μελωδίες και ρυθμούς από εκεί. Μία θεατρική και μουσική παράσταση για παιδιά, για τους γονείς τους και για τους παππούδες τους.
Περιγραφή παράστασης (στα γαλλικά)
17:30 – Συναυλία ελληνικής μουσικής
Συναυλία ελληνικής μουσικής (λαΐκά και ρεμπέτικα) από το συγκρότητα «Ο Σακαφλίας» όπου το κοινό θα έχει τη δυνατότητα να χορέψει.
19h00: Τέλος της εκδήλωσης
ΑΓΟΡΑ ΕΙΣΙΤΗΡΙΩΝ

Εθνική Γιορτή 25ης Μαρτίου
2023-03-25 16:00 - 18:00
Η εθνική γιορτή της 25ης Μαρτίου θα πραγματοποιηθεί στην église Saint Jacques στη Λωζάνη, σε συνεργασία με το Ecole Grecque de Genève, Nyon et Lausanne.

Συμμετοχή του Χορευτικού της Ακτής στην Εβδομάδα κατά του Ρατσισμού
2023-03-25 12:00 - 14:00
Το Σάββατο 25 Μαρτίου 2023 το χορευτικό της Ακτής θα συμμετάσχει στις εκδηλώσεις που πραγματοποιούνται κάθε χρόνο στην πόλη της Νυόν στο πλαίσιο της Εβδομάδας κατά του Ρατσισμού (Semaine Contre le Racisme).
Συγκεκριμένα, το χορευτικό μας θα παρουσιάσει ένα πρόγραμμα διαρκείας περίπου 20 λεπτών στις 12:00 και στις 13:30, μπροστά από τον πάγκο της CISEN (Commission d’Intégration Suisses-Etrangers de Nyon) στην πλατεία St. Martin, στην αγορά της Νυον.
Περισσότερες πληροφορίες και το αναλυτικό πρόγραμμα των εκδηλώσεων μπορείτε να βρείτε στους παρακάτω συνδέσμους:
Δελτίο τύπου της πόλης της Νυον: https://www.nyon.ch/actualites/quatre-cabines-pour-deconstruire-le-racisme-systemique-13184/
Πληροφορίες για τις φετινές δράσεις: https://www.nyon.ch/vivre-a-nyon/vie-de-quartier-integration/integration/rendez-vous-de-l-integration-1692/

Χειμερινή πεζοπορία στη Givrine
2023-02-26 11:00 - 15:00
Την Κυριακή 26 Φεβρουαρίου 2023 και ώρα 11:00 σας περιμένουμε για μια χειμερινή πεζοπορία στην περιοχή ”La Givrine” (μετά το Saint Cergue και λίγο πριν τα σύνορα με τη Γαλλία). Υπάρχει (νέο) μεγάλο πάρκινγκ κοντά στο σημείο εκκίνησης (χρέωση 1.5 CHF/ώρα – δυνατότητα πληρωμής με Twint και με την εφαρμογή ParkingPay) ενώ υπάρχει και η ομώνυμη στάση (”La Givrine”) του τρένου NStCM που ξεκινάει από τη Νυόν.
Η διαδρομή που θα ακολουθήσουμε περιγράφεται λεπτομερώς εδώ. Η πεζοπορία μπορεί να γίνει με χιονορακέτες ή με απλά αδιάβροχα χειμερινά παπούτσια, καθώς το χιόνι στη διαδρομή αυτή είναι πατημένο. Είναι κατάλληλη και για παιδιά νεαρής ηλικίας, ενώ είναι εύκολο να σύρετε και έλκηθρο για τα ακόμα μικρότερα παιδιά.
Αναλυτική περιγραφή (βλ. χάρτη παρακάτω): Αρχικά, από το πάρκινγκ ή τον σταθμό κινούμαστε προς το σημείο συνάντησης (κόκκινο αστέρι) και έπειτα ξεκινάμε την πεζοπορία μέχρι το Restaurant Cuvaloup de Crans (πράσινο αστέρι) ακολουθώντας την πορτοκαλί διαδρομή. Όσοι επιθυμούν, μπορούν να καθίσουν για φαγητό στο εστιατόριο (υποχρεωτική κράτηση μέχρι την Κυριακή 19 Φεβρουαρίου 2023 στο info@akti.ch). Στην επιστροφή θα ακολουθήσουμε την βυσσινί πορεία. Η συνολική απόσταση είναι περίπου 4 χιλιόμετρα.

Κοπή Βασιλόπιτας Ακτής 2023
2023-01-28 16:00 - 18:00 | Maison de Quartier de la Redoute, Chemin de la Redoute 12, Nyon, 1260, Switzerland
Σας προσκαλούμε με χαρά στην ετήσια κοπή Βασιλόπιτας του συλλόγου μας.
Η εκδήλωση θα πραγματοποιηθεί το Σάββατο 28 Ιανουαρίου 2023 στις 16:00 στο Maison de Quartier de la Redoute.
Για την καλύτερη οργάνωση της εκδήλωσης, σας παρακαλούμε να δηλώσετε συμμετοχή μέχρι την Τετάρτη 25 Ιανουαρίου 2023 στο info@akti.ch.
